kardosdrur/scandi-wiki huggingface dataset:
Brystkasse

Brystkassen, eller thorax (fra Græsk θώραξ thorax "brystpanser" via ) er en del af kroppen i mange hvirveldyr som har til funktion at danne en fast struktur i brysthulen, da dette er nødvendigt for skabelsen af undertryk til vejrtrækning. Denne struktur forsynes af ribbenene, som også beskytter brysthulens indhold og agerer tilhæftningspunkt for brystmuskulaturen. Betegnelsen thorax anvendes fra begyndelsen af incisura jugularis og nøglebenene, hele vejen ned til bunden af ribbenskurvaturene.

Struktur 
Brystkassen har en kegleformet struktur, smallest i toppen og bredest i midten, med en opad konveks forflade dannet af ribbenskurvaturene.

Indhold 

I mennesket er brystkassen meget central, hvilket gør den ideelt sæde for kredsløbsorganer såsom hjertet og de tilhørende lunger. Hjertets tilstedeværelse betyder også at brystkassen indeholder en række enorme kar, såsom aorta og de to venae cavae. Den øverste del af spiserøret passerer også igennem thorax i form af øsofagus, som løber sammen med det øvre åndedrætssystem i form af luftrøret som deler sig til de to bronkier i thorax.

Muskelmæssigt er brystkassen tilhæftningssted for bl.a. pectoralis major (den store brystmuskel), trapezius. På ydersiden er brystkassen beklædt af hud, brystvorterne, og hos kvinder også brysterne.

Knogler 
Brystkassens kendetegn er knoglestrukturen som opretholder den, dannet hovedsageligt af ribbenene. Ribbenene forløber sig fra brysthvirvlerne (T1 til T12) og betegnes på latin costae I til XII. Udover ribbenene findes brystbenet og naturligvis også den thorakale del af rygsøjlen også i brystkassen.

Costae 1-10 danner ribbenskurvaturen, som er den opadvendende knogle-brusk bro imellem ribbenene og sternum synlig på forsiden af brystkassen. De sidste to ribben, costae 11 og 12, er ikke del af ribbenskurvaturen og benævnes på engelsk floating ribs (svævende ribben).

Referencer 

Anatomi
Tony Shalhoub

Anthony Marcus "Tony" Shalhoub (født 9. oktober 1953 i Green Bay, Wisconsin) er en amerikansk filmskuespiller.

Han har optrådt i fjernsyn siden midten af 1980'erne, og fik sin spillefilmdebut i Quick Change (Hurtige penge, 1990). Han spillede læge i Longtime Companion (1990) og var hysterisk Hollywood-instruktør i brødrene Coens Barton Fink (1991). Efter biroller i Honeymoon in Vegas (Honeymoon i Las Vegas, 1992) og I.Q. (1994) spillede han den perfektionistiske kok i Big Night (1996) som modtog positiv kritik. Shalhoub har siden haft karakterroller i bl.a. Gattaca (1997), Men in Black (1997; opfølger 2002), The Siege (Under angreb, 1998) og The Man Who Wasn't There (2001). Han havde en morsom rolle i den amerikanske sitcom Wings (På vingerne, 1990-97) og havde titelrollen i politiserien Monk (Detektiv Monk, 2002-09) som fobisk efterforsker.

Eksterne henvisninger 
 

Skuespillere fra Wisconsin
Emmy-vindere
Personer fra Green Bay, Wisconsin
Hermosillo

Hermosillo (tidligere kaldet Santísima Trinidad del Pitic) er hovedstad og den største by i den mexicanske stat Sonora. Byen har  indbyggere.

Historie 
Byen blev grundlagt i 1700, efter at de første bebyggelser med folk af europæisk afstamning var opstået et halvt hundrede år forinden. Før det havde der levet oprindelige amerikanere i området, men disse var efterhånden blevet fordrevet. Byen fik sit nuværende navn i 1828 til ære for José María González de Hermosillo, der havde været aktiv i Mexicos uafhængighedskrig.

Hermosillo var skueplads for en række oprør og var ikke altid på den mexicanske regerings hænder i anden halvdel af det 19. århundrede. På trods af dette udviklede byen sig fortsat, og i 1881 blev der indviet en jernbanelinje mellem Hermosillo og Guaymas, og befolkningstallet var på 14.000 ved slutningen af århundredet.

Under den mexicanske revolution i 1910'erne var Hermosillo i omkring fem måneder Mexicos hovedstad og hjemsted for Venustiano Carranzas regering. I 1915 blev byen angrebet af Pancho Villa, men holdt stand mod de revolutionæres angreb.

Geografi 
Byen er beliggende nogenlunde midt i staten Sonora i en afstand af ca. 270 km til grænsen mod USA. Den ligger midt i Sonoraørkenen og er kendt for sit ekstremt varme vejr, der i en tremåneders periode hver sommer holder en gennemsnitstemperatur på over 40 °C. Samtidig falder der meget lidt vand, men de to mest regnfulde måneder på året er gennemsnitligt juli og august med omkring 50 mm hver.

Erhvervsliv 
Byen har en betydelig industri med en række store internationale virksomheder repræsenteret i byen. Således har Ford Motor Company en stor fabrik i byen.

Den lokale lufthavn, General Ignacio Pesqueira Garcia International Airport, har fast rutefart til en række byer i Mexico og USA, herunder Mexico City, Phoenix og Los Angeles. 

Der er adskillige læreanstalter i byen, heriblandt universitetet Universidad de Sonora.

Referencer

Eksterne henvisninger 

 Byens officielle hjemmeside 
 Byens officielle turistinformation 

Byer i Mexico
Kommuner i Mexico
Etableret i 1700
The Ringer

The Ringer er en amerikansk komediefilm fra 2005 instrueret af Barry W. Blaustein og med Johnny Knoxville i hovedrollen som Steve Barker der må lade som om han er handicappet så han kan vinde Handicap OL. Desuden medvirker Katherine Heigl og Brian Cox.

Medvirkende 
 Johnny Knoxville som Steve Barker
 Brian Cox som Gary Barker
 Katherine Heigl som Lynn Sheridan
 Jed Rees som Glen
 Bill Chott som Thomas
 Edward Barbanell som Billy
 Leonard Earl Howze som Mark
 Geoffrey Arend som Winston
 John Taylor som Rudy
 Luis Avalos som Stavi
 Leonard Flowers som Jimmy

Ekstern henvisning 
 

Komediefilm fra USA
Amerikanske film fra 2005
Julie & Julia

Julie & Julia er en amerikansk dramakomediefilm fra 2009 instrueret, produceret og skrevet af Nora Ephron. Filmen har Amy Adams i rollen som Julie Powell og Meryl Streep i rollen som kokken, kogebogsforfatteren og tv-personligheden Julia Child. Julie & Julia er baseret på en bog af Julie Powells.

Medvirkende 
 Meryl Streep
 Amy Adams
 Stanley Tucci
 Chris Messina
 Linda Emond
 Jane Lynch
 Mary Lynn Rajskub
 Vanessa Ferlito
 Casey Wilson

Ekstern henvisning 
 

Romantiske komediefilm fra USA
Amerikanske film fra 2009
Film instrueret af Nora Ephron
Dramafilm fra USA
Biografiske film fra USA
Andrew Fletcher

Andrew John Leonard "Andy" Fletcher (født 8. juli 1961 i Nottingham, død 26. maj 2022), også kendt som "Fletch", var en engelsk musiker, der var medstifter og medlem af electronica-bandet Depeche Mode.

Sammen med Vince Clarke, Martin Gore og Dave Gahan grundlagde han i 1980 bandet, hvor han selv hovedsageligt har været keyboardspiller, men også har varetaget en række andre funktioner. Fletchers rolle i bandet har altid været en smule diffust, og været genstand for megen spekulation i medierne. Således skrev musikmagasinet Rolling Stone i 2005 om hver af medlemmernes rolle: "Martin Gore skriver sangene, Dave Gahan synger dem, mens Andrew Fletcher stiller op til fotografering og indløser checkene."

Som soloprojekt etablerede han i 2002 pladeselskabet Toast Hawaii.

Referencer

Eksterne henvisninger 

 

Musikere fra England
Personer fra Nottingham
Depeche Mode
Kristian (tv-serie)

Kristian er en dansk komedieserie med komikeren Christian Fuhlendorff i titelrollen som den sjuskede Kristian. Serien er skrevet af Fuhlendorff selv og komikeren Jesper Juhl og Flemming Klem, og serien er inspireret bl.a. af Arrested Development og Klovn. Seriens sidste afsnit blev sendt den 17. december 2011.

Medvirkende 
 Christian Fuhlendorff – Kristian
 Maria Erwolter – Line
 Jesper Juhl – Rune

Biroller 
Tobias Dybvad - Sigurd
 Sara Hjort – Julie
 Emma Leth – Beate
 Amalie Lindegård – Kira
 Mathilde Norholt – Pernille
 Julie Agnete Vang – Charlotte/Fatima
 Karoline Munksnæs – Helle
 Anne-Louise Abegg – Marie
 Anna Bård – Nana
 Christine Astrid Nielsen – Mia
 Ditte Arnth – Amalie
 Roger Matthisen – Peter
 Casper Crump – Jacob

Sæsoner 
Kristian består af 2 sæsoner.

Sæson 1

Sæson 2

Eksterne henvisninger 
 Om Kristian (tv-serie) på tvtid.dk 
 
  Kristian på TV 2 Sputnik

Danske tv-serier fra 2000'erne

Komedieserier fra Danmark
TV 2-serier
Danske tv-serier fra 2010'erne
Onside

Onside er et dansk fodboldmagasin, der bliver sendt hver søndag aften på TV3+ efter aftenens livekamp fra Superligaen. Programmet sender reportager og interviews fra alle rundens kampe i Superligaen, samt fra andre store sportsbegivenheder, især boksning og Formel 1.

Den nuværende vært er Signe Vadgaard, der også har fungeret på stationens Premier League-dækning. Tidligere har Camilla Martin også været frontfigur på udsendelserne gennem mange år. Rækken af tidligere værter på programmet tæller Peter Palshøj, Mette Cornelius, Carsten Werge, Per Frimann, Dan Engelsted, Jakob Kjeldbjerg, Lotte Thor Høgsberg Helle Smidstrup og Dan Hirsch Sørensen.

Kilder

Eksterne henvisninger
Onside.dk 

TV3-programmer
Sportsprogrammer fra Danmark
Danske tv-serier fra 2010'erne
IPhone 3GS

Den 8. juni 2009 introducerede Apple en ny version af iPhone, iPhone 3GS, hvor S står for speed (fart).

Til forskel fra dens forgænger, iPhone 3G, har iPhone 3GS følgende nye funktioner:
 Næsten fordoblet ydeevnen
 3 megapixel kamera med autofokus
 Videooptagelse
 Stemmekontrol
 Digitalt kompas

iPhone 3GS fås i i alt 4 udgaver med to størrelser: En 16 GB version i sort eller hvid, samt en 32 GB version i hvid eller sort. Den nye 3GS blev sat til salg i butikkerne den 31. juli 2009 hos Telia, 3 og Telenor.

Kilder/referencer

Eksterne henvisninger 

3GS
Fodbold uden filter

Fodbold uden filter var et dansk fodbolddebatprogram, der blev sendt hver søndag aften på TV3+ efter Onside.

Programmet bestod af en vært (Carsten Werge, Zak Egholm eller Dan Engelsted) og fire gæster, som debatterede aktuelle emner inden for den danske fodboldverden.

Af regelmæssige gæster i programmet kan nævnes Christian Andersen, Flemming Fjeldgaard, Niels-Christian Holmstrøm, Peter Kjær, Hans Brun Larsen, Thomas Lindrup, Allan K. Pedersen, Ove Pedersen, Ralf Pedersen, Christian Thye-Petersen og Karsten Aabrink.

Eksterne henvisninger
Onside.dk 

TV3-programmer
Danske tv-serier fra 2010'erne
Sportsprogrammer fra Danmark
Lívsins vatn

Lívsins vatn er en færøsk snaps, med en alkoholstyrke på 38 procent. Den bliver produceret af Dism. Dism blev grundlagt den 20. november 2008 af to færinger: Mortan Mols Mortensen og Erling Eidesgaard, som er søn af forhenværende lagmand, Jóannes Eidesgaard. De startede deres produktion på Bornholm og senere i Island, fordi den færøske alkohol lovgivning ikke tillod destillering af stærk alkohol på Færøerne. Lívsins Vatn var Dism's første produktion. Senere har de fremstillet andre slags alhololiske drikke, f.eks. Vodka, som kaldes Eldvatn. To og et halvt år efter at Dism startede deres produktion af færøsk brændevin, fremstillet i andre lande, vedtog det færøske Lagting en ny lov, som tillod destillation af brændevin, stærkt øl og andre stærke alholiske drikke på Færøerne. Loven blev vedtaget i maj 2011.

Noter

Eksterne henvisninger 
Lívsins vatn 

Snapse
Færøsk kultur
Finnebørn

Finnebørn er betegnelsen for de omkring 75.000 finske børn, der under Vinterkrigen 1939-40 og Fortsættelseskrigen 1941-44, blev evakueret til de skandinaviske lande, først og fremmest Sverige og Danmark og Norge. Der kom ca. 4.000 af de såkaldte finnebørn til Danmark; de blev fordelt hos plejefamilier over hele landet. Størstedelen vendte tilbage til Finland efter kort tid, men mange valgte at blive i Danmark til krigen var overstået. Lidt over 10% af finnebørnene blev i Danmark for bestandigt.

Historie 

Allerede under Vinterkrigen blev adskillige børn sendt ud af Finland. Mange til Sverige, men det var hovedsageligt til familie eller venner på privat basis. Både Danmark og Norge tog også mod et mindre antal (ca. 120 til hvert land), men de fleste vendte hurtigt tilbage efter fredsslutningen. Under Fortsættelseskrigen tog evakueringen af børn fra Karelen og de større finske byer for alvor tog fart. Det var nabolandet Sverige, som tog den største del: hen imod 65.000 børn. Det præcise antal kendes ikke, idet der ikke er styr på de private aftaler.

Til Danmark kom der ca 4.000 børn, og heller ikke her kendes det præcise antal. Det skyldes, at danskere brændte arkivet på "Finlandshjælpens" kontor i København, da Finland gik fra at være allieret med Tyskland til at blive Tysklands fjende, da Finland sluttede fred med Sovjetunionen d. 4. september 1944 og afsluttede Fortsættelseskrigen. Man brændte arkiverne for at forhindre tyskerne i at få navnelister over de finske børn, som stadig var i Danmark, da man frygtede at tyskerne måske ville internere de finske børn i Danmark. En af Sovjets fredsbetingelserne var, at finnerne skulle internere eller fordrive de tyske tropper i landet. Det kom til at betyde, at store dele af Lapland blev fuldstændigt ødelagt, da tyskerne brugte den brændte jords taktik ved tilbagetrækningen mod det stadig besatte Norge.

Formålet med at sende så mange finske børn væk fra deres hjem og familie, var dels at beskytte dem mod krigen, dels at give dem mulighed for at få bedre ernæring og leveforhold. Meningen var, at børnene skulle være i Sverige eller Danmark i kort tid som på ferie. Det blev oftest noget længere end den danske sommerferie, ofte et halvt år eller mere og for mange helt til krigens slutning.

Af de ca. 4.000 børn, som kom til Danmark, regner man med at ca. 350 fik lov at blive i Danmark for bestandigt. Nogle dog efter at de havde været hjemme i Finland uden at kunne finde sig til rette, fordi de havde glemt deres tidligere sprog, eller fordi de var groet sammen med deres nye danske familie, som de havde boet hos i mange år. Mange af de finske børns fædre var faldet i krigen, og i flere tilfælde var der heller intet hjem at vende tilbage til. De fleste vendte dog hjem, ikke mindst fordi deres finske familier krævede det, men også fordi den finske stat krævede sine børn tilbage. De sidste organiserede hjemsendelser fra Danmark fandt sted i 1947.

Eksterne henvisninger 

 Hjemmeside for "Foreningen af finnebørn i Danmark" 
 [ Side om finnebørn på dr.dk]
 "Finnebørn"  på Den Store Danske

Fortsættelseskrigen
Danmark under 2. verdenskrig
Vinterkrigen
Stribe

Stribe har flere betydninger; se flg. artikler:

 Stribe (farvet område)
 Stribe (ensartet serie)
 Stribe (tegneserie) – en tegneseriestribe, typisk bragt i en avis
October Sky

October Sky er en amerikansk film fra 1999 instrueret af Joe Johnston efter Homer Hickams erindringsbog Rocket Boys. Filmen har Jake Gyllenhaal, Chris Cooper og Laura Dern i hovedrollerne.

Medvirkende

Ekstern henvisning 
 

Amerikanske film fra 1999
Dramafilm fra USA
Engelsksprogede film
Collateral

Collateral er en amerikansk crime thrillerfilm fra 2004 instrueret, produceret og skrevet af Michael Mann. Filmen har Tom Cruise og Jamie Foxx i hovedrollerne. Foxx modtog meget ros og anerkendelse for sit portræt og blev bl.a. nomineret til en Oscar for bedste mandlige birolle, en BAFTA Award, en Golden Globe og en Black Reel Award. Desuden blev filmen nomineret til en Oscar for bedste klipning.

Medvirkende 
 Tom Cruise
 Jamie Foxx
 Mark Ruffalo
 Jada Pinkett Smith
 Javier Bardem

Ekstern henvisning 
 

Amerikanske film fra 2004
Thrillerfilm fra USA
Engelsksprogede film
Film instrueret af Michael Mann
Neo-noir
Kriminalfilm fra USA
Landkreis Sigmaringen

Landkreis Sigmaringen er en landkreis i den tyske delstat Baden-Württemberg. Den danner sammen med Bodenseekreis Landkreis Ravensburg Region Bodensee-Oberschwaben i Regierungsbezirk Tübingen. Landkreis Sigmaringen grænser mod nord til Landkreis Reutlingen, mod øst til landkreisene Biberach og Ravensburg, mod syd til Bodenseekreis, mod sydvest til Landkreis Konstanz og mod vest til Landkreis Tuttlingen og Zollernalbkreis.

Geografi 
Landkreis Sigmaringen har del i Schwäbische Alb og Alpenvorland. Højeste punkt er Schnaitkapf ved Schwenningen men en højde på 921 meter, og højeste punkt uden for Schwäbischen Albs bjerge er det 837 meter høje Höchsten. Det laveste sted ligger ved Donau ved Herbertingen med 541 moh.

Vandløb i området 

 Ablach (fra Meßkirch 29 km)
 Andelsbach (fra Illmensee 25 km)
 Donau (60 km)
 Fehla (11 km)
 Kehlbach (15 km)
 Lauchert (44 km)
 Linzer Aach (52 km)
 Ostrach (29 km)
 Ringgenbach (6,4 km)
 Schmeie (18 km)
 Schwarzach (fra Saulgau 11 km)

Omkring 33 procent af landkreisens areal er dækket af skov.

I området findes adskillige huler og grotter, f.eks. Amandahöhle, Bittelschießer Höhle, Burghöhle Dietfurt und Petershöhle.

Byer og kommuner 

Kreisen havde  indbyggere pr.

Literatur 
 Das Land Baden-Württemberg – Amtliche Beschreibung nach Kreisen und Gemeinden (in acht Bänden); Hrsg. von der Landesarchivdirektion Baden-Württemberg; Band VII: Regierungsbezirk Tübingen, Stuttgart 1978, .
 Dirk Gaerte (Hrsg.), Edwin Ernst Weber (Konzeption): Der Dreiländerkreis Sigmaringen. Ein Führer zu Natur, Wirtschaft, Geschichte und Kultur. Meßkirch: Gmeiner Verlag, 2007; .

Eksterne henvisninger 

 Officiel Internetside for Landkreisen
Bonnie Hunt

Bonnie Lynne Hunt (født 22. september 1961) er en amerikansk skuespiller. Hun har bl.a. spillet med i film som Only You og Den Grønne Mil.

Filmografi i udvalg 
 Rain Man (1988)
  Beethoven (1992)
 Dave (1993)
 Only You (1994)
 Jumanji (1995)
 Jerry Maguire (1996)
 Den Grønne Mil (1999)
 Monsters, Inc. (2001)
 Cheaper by the Dozen (2003)
 Cheaper by the Dozen 2 (2005)
 Biler (2006)

Eksterne henvisninger 

 

Skuespillere fra USA
British American Tobacco

British American Tobacco Plc, BAT, er verdens næststørste tobaksselskab (efter Philip Morris). Selskabet har sit hovedkontor i London, England og blev grundlagt i 1902. 

Selskabet er noteret på London Stock Exchange og indgår i FTSE 100 Index. Selskabet er også optaget til notering på børserne i Johannesburg og Nairobi.

Den 14. september 2021 beskyldes selskabet i en rapport udgivet af NGO'en Stop British American Tobacco, for at have fordelt mere end $ 600.000 i form af kontanter, biler eller kampagnedonationer til snesevis af politikere, lovgivere, embedsmænd, journalister og medarbejdere i konkurrerende virksomheder mellem 2008 og 2013.

'British American Tobacco i Danmark 
I 2008 indgik British American Tobacco en aftale med det daværende Skandinavisk Tobakskompagni om køb af selskabets cigaretproduktion, hvilket bl.a. indebar, at House of Prince med de danske cigaretmærker Prince, Kings og Cecil blev overtaget af British American Tobacco.

Mærker (i udvalg) 
 Dunhill
 Kent
 Lucky Strike
 Pall Mall

Eksterne henvisninger 

Fødevarevirksomheder fra Storbritannien
Etableret i 1902
Virksomheder i London
Tobaksvirksomheder
Londontraktaten (1604)

Londontraktaten, som blev underskrevet 18. maj (24. maj) 1604, afsluttede den 19 år lange Engelsk-spanske krig. Forhandlingerne foregik i Somerset House i London og omtales nogle gange som Somerset House-konferencen.

Efter at dronning Elizabeth var død i 1603 søgte hendes efterfølger Jakob 1. af England at få en hurtig afslutning på den lange og udmarvende krig. Filip 3. af Spanien, som også havde arvet krigen fra sin forgænger Filip 2. hilste fredstilbuddet varmt velkommen og gav ordre til at indlede de vanskelige forhandlinger som fulgte.

Den Engelsk-spanske krig havde været en kompliceret og afvekslende konflikt, som også havde forbindelser med 80-års krigen i Holland, de franske religionskrige og Niårskrigen i Irland. Fredsbetingelserne var gunstige for Spanien, da de førte til en afslutning på den engelske støtte til det hollandske oprør og på de engelske angreb på spanske handelsskibe. Samtidig var traktaten en spansk indrømmelse af, at dets håb om at genskabe katolicismen i England var slået fejl. Efter underskrivelsen af traktaten holdt England og Spanien fred indtil 1625.

Den engelske delegation 
 Robert Cecil, 1. jarl af Salisbury (1563-1612), udenrigsminister og Jakob 1.s ledende minister.
 Charles Blount, 1. jarl af Devonshire (1563-1606), soldat.
 Thomas Sackville, 1. jarl af Dorset (1536-1608), poet og finansminister.
 Henry Howard, 1. jarl af Northampton (1540-1614), Lord Warden of the Cinque Ports.
 Charles Howard, 1. jarl af Nottingham (1536-1624), flådeminister

Den spanske delegation 
Kun to i den spanske delegation var spaniere, resten kom fra den spanske konges andre territorier.
 Charles de Ligne, fyrstelig greve af Arenberg,
 Juan Fernández de Velasco 5. hertug af Frías, konstaben af Castilien.
 Jean Richardot, præsident for rigsrådet i Bruxelles.
 Alessandro Robida, senator fra Milano.
 Louis Vereyken, Audiencier of Brussels.
 Juan de Tassis y Peralta, 2. greve af Villamediana.

Noter

Referencer 
 Davenport, Frances Gardiner; & Paullin, Charles Oscar. European Treaties Bearing on the History of the United States and Its Dependencies, The Lawbook Exchange, Ltd., 2004 , 9781584774228
 Traktatteksten 

Englands historie
Spaniens historie
Traktater
Hugh Elliot

Sir Hugh Elliot (født 6. april 1752, død 1. december 1830) var Storbritanniens gesandt i København 1782-90. 

Hugh Elliot var som barn elev på abbé Choquarts akademi i Paris og havde bl.a. Honoré Gabriel Riqueti de Mirabeau som klassekammerat.

I 1788 bragte han ved et stærkt personligt engagement Tyttebærkrigen til ophør ved at true Danmark-Norge med krig med både Storbritannien og Preussen, hvis ikke de dansk-norske tropper opgav deres felttog og vendte hjem til Norge.

Henvisninger

Litteratur 
 Chr. B. Reventlow (red.), En dansk Statsmands Hjem omkring Aar 1800 – Breve fra Grevinde Sophie Frederikke Louise Charlotte Reventlow – Bind 1 – 1774-1800, Gyldendal, 1902.

Ambassadører fra Storbritannien
Danske krige
Norske krige
Svenske krige
Personer fra Edinburgh
Briter i 1700-tallet
Briter i 1800-tallet
Stribe (ensartet serie)

En stribe vil i denne betydning sige en serie af noget ensartet, hyppigt noget, der følger efter hinanden i tid. Man kan f.eks. sige sådan noget som Hun havde i 1950'erne og 1960'erne en stribe af succés'er på de verdensberømte operascener såsom La Scala i Milano og The Metropolitan Opera i New York, og På rejsen mod Cannes kommer den altid uheldige Mr. Bean ud for stribevis af uheld.

Fra operetten H.M.S. Pinafore kendes citatet fra Admiralens vise:

  

Ord og vendinger
Åborätt

Åborätt (da. "åboret") er et svensk retsudtryk der vedrørte 
retten til i en vis tid –
oftest på livstid og med arvelig besiddelse –
at dyrke en andens jord mod en vis afgift. Indehaveren af en sådan ret kaldtes en åbo.

Begrebet findes i reglen anvendt på kronens eller offentlige
institutioners jorder.
Efterhånden blev de
fleste steder åboernes urørlige arveret fastslået, så længe
de drev ejendommen ulasteligt og ikke forbrød
sig mod de borgerlige love. 

I den nyeste tid – dvs. omkring 1900 – er
der ofte opstået forviklinger angående tolkningen
af en åbos rettigheder. Åboerne har følt deres
stilling mere usikker end før og klaget over, at
de ofte uden videre blev jaget fra deres steder.
Spørgsmålet viste sig imidlertid indviklet, og den svenske 
regering nedsatte derfor 1913 en særlig åborättskomité for at
få det brændende spørgsmål udredet.

Ifølge den svenske artikel har en svensk lov (1999:292) muliggjort omdannelse af åborätt til fuld ejendomsret.

Kilde 

 Opslag af cand. mag. A.M. Diemer, Stockholm, i Salmonsen (Salmonsens Konversationsleksikon, 2. udgave, bd. 1, s. 8) 

Noter

Retshistorie
Sveriges historie